जश्न-ए-ईद मिलादुन्नबी पर निकला जुलूस
अदबऔर अकीदत के साथ गुरुवार को जश्न-ए-ईद मिलादुन्नबी मनाया गया। जगह जगह जुलूस मुहम्मदी निकले। देर रात तक तकरीर कार्यक्रमों का आयोजन हुआ। हजरत मोहम्मद साहब के यौमे पैदाइश के दिन जश्ने ईद मिलादुन्नबी पर्व की शुरुआत मदरसा इस्लामिया अशरफिया के तत्वावधान में गुरुवार को सैयद राशिद अनवर शमसी की कयादत में जुलूस निकाला गया। गांव ढालिया स्थित मदरसा इस्लामिया अशरफिया से शुरू हुआ जुलूस मुहम्मदी गांवों की गलियों से होता हुआ कब्रिस्तान पहुंचा, जहां फातिहा ख्वानी हुई। इसके बाद जुलूस मुहम्मदी ढालिया से वाहनों पर कतारबद्ध होकर टाउन के लिए रवाना हुआ। बच्चे हाथों में तख्तियां लिए एक जैसी ड्रेस पहने नात शरीफ बोलते हुए चल रहे थे। मुस्लिम मोहल्लों में घरों पर रोशनी की गई।
bho_Deva hin_Deva